CELEX: 31996D0077
Language: mt
Date: 1996-01-18 00:00:00
Title: Id-Deċiżjoni tal-Kummissjoni tat-18 ta’ Jannar 1996 li tistabbilixxi l-kondizzjonijiet għall-ħsad u l-ipproċessar ta’ ċerti molluski bi-valvoli li ġejjin minn żoni fejn il-livell paralitiku tal-velenu tal-frott tal-baħar jaqbeż il-limitu preskritt fid-Direttiva tal-Kunsill 91/492/KEETest b’relevanza għall-Ftehim EE

Avviż Legali Importanti

|

31996D0077

Official Journal L 015 , 20/01/1996 P. 0046 - 0047

		Id-Deċiżjoni tal-Kummissjonitat-18 ta’ Jannar 1996li tistabbilixxi l-kondizzjonijiet għall-ħsad u l-ipproċessar ta’ ċerti molluski bi-valvoli li ġejjin minn żoni fejn il-livell paralitiku tal-velenu tal-frott tal-baħar jaqbeż il-limitu preskritt fid-Direttiva tal-Kunsill 91/492/KEE(Test b’relevanza għall-Ftehim EE)(96/77/KE)Il-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabilixxi l-Komunità Ewropea,Wara li kkonsidrat id-Direttiva tal-Kunsill 91/492/KEE tal-15 ta’ Lulju 1991 li tistabbilixxi l-kondizzjonijiet tas-saħħa għall-produzzjoni u t-tqegħid fuq is-suq ta’ molluski bi-valvoli ħajjin [1], kif l-aħħar emendata bl-Att t’Adeżjoni ta’ l-Awstrija, il-Finlandja u l-Isvezja, u b’mod partikolari il-Kapitolu V, punt 8, l-aħħar subparagrafu ta’ l-Anness, hemm mehmuż,Billi l-livell tal-‘velenu paralitiku tal-frott tal-baħar’ (PSP) ta’ 80 μg għal 100g preskritt bid-Direttiva 91/492/KEE għall-protezzjoni tas-saħħa pubblika ma għandux jinqabeż fil-molluski bi-valvoli maħsuba għall-konsum mill-bniedem;Billi għall-molluski bi-valvoli li jappartjenu għall-ispeċi Acanthocardia tuberculatum, l-istudji xjentifiċi juru li trattament xieraq tas-sħana jista’ jiggarantixxi li r-rata tas-sustanza velenuża tal-PSP tista’ titnaqqas għal-livell li ma jinkixifx meta l-livell tal-bidu tal-kontaminazzjoni ma jkunx jaqbeż it-300 μg għal 100g;Billi l-Kumitat Veterinarju Xjentifiku kien ikkonsultat u ta opinjoni favorevoli għall-użu ta’ dan il-metodu ta’ trattament tas-sħana, din it-tip ta’ sustanza velenuża u din l-ispeċi tal-molluski;Billi fuq bażi ta’ l-opinjoni tal-Kumitat Veterinarju Xjentifiku, huwa importanti bħalissa li jkun mistenni livell ta’ PSP ogħla mil-limitu preskritt għall-ħsad u trattament xieraq tas-sħana, biss għall-molluski bi-valvoli li jappartjenu għall-ispeċi msemmi hawn fuq, taħt deċiżjoni speċifika limitata għal dan l-għan;Billi l-proċeduri ta’ verifiki tas-‘saħħa proprja’ definiti fid-Deċiżjoni tal-Kummissjoni 94/356/KE ta’ l-20 ta’ Mejju 1994 li tippreskrivi r-regoli dettaljati għall-applikazzjoni tad-Direttiva tal-Kunsill 91/493/KEE fir-rigward tal-verifiki proprji tas-saħħa fuq il-prodotti mis-sajd [2] huma f’pożizzjoni li jiżguraw l-applikazzjoni sodisfaċenti ta’ trattament xieraq ta’ sħana;Billi għandhom ikunu l-awtoritajiet kompetenti ta’ l-Istati Membri li speċifikament jawtorizzaw l-istabbilimenti li jwettqu t-trattament ta’ dawn il-molluski bi-valvoli u li jikkontrollaw l-applikazzjoni sodisfaċenti tal-proċeduri tal-verifika tas-‘saħħa proprja’;Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti tal-Veterinarji,ADOTTAT DIN ID-DEĊIŻJONI:L-Artikolu 1Din id-Deċiżjoni tgħodd biss għall-molluski bi-valvoli li jappartjenu għall-ispeċi Acanthocardia tuberculatum.L-Artikolu 21. Spanja tista’ tawtoriżża l-ħsad tal-molluski bi-valvoli msemmija fl-Artikolu 1 fiż-żoni tal-produzzjoni fejn il-livell tal-PSP fil-partijiet li jittieklu ta’ dawn il-molluski huwa ogħla minn 80 μg għal 100g iżda aktar baxx minn 300 μg għal 100g.Il-molluski maħsuda għandhom:- ikunu trasportati f’kontenituri jew vetturi ssiġillati mill-awtorità kompetenti, direttament għal stabbiliment approvat, speċjalment awtorizzat biex iwettaq it-trattament tagħhom,- ikunu akkumpanjati minn dokument maħruġ mill-awtorità kompetenti li jawtorizza t-trasport, jivverifika n-natura u l-kwantita’ tal-prodott, iż-żona ta’ oriġini u l-impjant tad-destinazzjoni,- ikunu suġġetti għat-trattament tas-sħana definit fl-Anness li jinsab ma’ din id-Deċiżjoni.2. Il-prodotti finali li jirriżultaw mill-molluski msemmija fil-paragrafu 1 ma jridx ikun fihom livell tal-PSP li jinstab mill-metodu tal-bioassay wara l-applikazzjoni ta’ dan it-trattament tas-sħana. Kull lott għandu jiġi eżaminat. Din d-dispożizzjoni għandha tkun riveduta sitt xhur wara d-dħul fis-seħħ ta’ din id-Deċiżjoni wara rapport ippreżentat mill-awtoritajiet Spanjoli.L-Artikolu 3L-awtorità kompetenti għandha tiżgura li l-kontrolli tas-‘saħħa proprja’ li għalihom jipprovdi l-Artikolu 6 tad-Direttiva tal-Kunsill 91/493/KEE [3], imħejjija u implimentati mill-persuna responsabbli mill-istabbiliment awtoriżżat skond id-Deċiżjoni 94/356/KE, japplikaw speċifikament għat-trattament tas-sħana definit fl-Anness ta’ din id-Deċiżjoni.L-Artikolu 4Din id-Deċiżjoni hija indirizzata lill-Istati Membri.Magħmula fi Brussel, fit-18 ta’ Jannar 1996.Għall-KummissjoniFranz FischlerMembru tal-Kummissjoni[1] ĠU L 268, ta’ l-24.9.1991, p. 1.[2] ĠU L 156, tat-23.6.1994, p. 50.[3] ĠU L 268, ta’ l-24.9.1991, p. 15.--------------------------------------------------L-ANNESSIt-trattament tas-sħana applikabbli għall-molluski bi-valvoli Acanthocardia tuberculatum bil-għan li titnaqqas is-sustanza velenuża tal-PSP għal-livell anqas minn 80 μg għal 100gIl-molluski jridu jgħaddu mill-operazzjonijiet li ġejjin wara xulxin:1. Tindif preliminari f’ilma frisk għal minimu ta’ żewġ minuti f’temperatura ta’ 20 °C, b’żieda jew tnaqqis ta’ 2 °C.2. Tisjir minn qabel f’ilma frisk għal minimu ta’ tlett minuti f’temperatura ta’ 95 °C, b’żieda jew tnaqqis ta’ 5 °C.3. Is-separazzjoni tal-laħam u tal-qxur.4. It-tieni tindif f’ilma frisk ġieri għal minimu ta’ 30 sekonda f’temperatura ta’ 20 °C, b’żieda jew tnaqqis ta’ 2 °C.5. Tisjir f’ilma frisk għal minimu ta’ disa’ minuti f’temperatura ta’ 98 °C, b’żieda jew tnaqqis ta’ 3 °C.6. Jitkessħu f’ilma ġieri frisk u kiesaħ għal madwar 90 sekonda.7. Is-separazzjoni tal-partijiet li jittieklu (is-saqajn) mill-partijiet li ma jittieklux (il-garġi, l-organi u l-mantell) mekkanikalment bil-pressa ta’ l-ilma.8. Ikkondizzjonar f’kontenituri magħluqa ermetikament f’tip ta’ likwidu mhux aċidifikat.9. Steriliżżazzjoni f’autoclave b’temperatura minima ta’ 116 °C għal ħin ikkalkolat skond il-qisien tal-kontenituri wżati iżda li ma jistax ikun aktar baxx minn 51 minuta.--------------------------------------------------